
'Ton—“ Just before the Battle, Mother.” 


Beth, dywedir fod rhyw gwmwl, 
Du arswydus, Ow ! gerllaw, 
Ac nad oes ond Ior ei hunan 
Byth all ddatgan modd y daw ;__ 
Mil a mwy o ddu gymylau 
“Welwyd gan ein tadau gynt, 
Miloedd heddyw sydd yn cofio 
Orfod rhwyfo'n erbyn gwynt. 


Ni wnawn ninau, weithwyr cyson, 
Flino'n calon am a ddaw, 

Gwybod 'rydym bawb trwy brofiad 
Am eu bwriad sydd gerllaw— 

Bwriad gormes yw er Eden 
Gadw'r wialen yn ei llaw, 

Er gormesu Llafur cyson, 
Dwylaw dynion yma ' thraw. 


Brwydrau trymion, do, ymladdwyd, 
Ac enillwyd rhai, mae'n wir, ^ 
Pan oedd gormes byd ei gallu 
Am orthfygu mor a thir; 
Er awr Adda hên hyd heddyw, 
'Trwyddair gormes yw o hyd, 
Na chaiff Llafur ei gydnabod 
Ond trwy orfod yn y byd. 


e 


Beth yn enw'r byd a'i synwyr, 
A yw Llafur dwylaw dyn, 
Ddim yn haeddu cyfartaledd 
Pob ymgeledd dwys diflin ? 
igion calon cyfoethogion 
i nionee iad yw 
werth Llafur 
Wnolryw, 





Pa werth mewn byd fai cyfoeth 
Heb fod Llafur gydag e, 
Megys llong heb hwyl nac angor, 
Diwerth ydyw yn mhob lle; 
Gwir fod glo'n welyau mawrion 
Obry 'n eigion daear Duw, 
Heb ran Llafur, yno byddai 
Er holl gyfoeth pob dyn byw. 


Holl alluoedd trais a gormes, 
Mor ddirodres, gawn o hyd, 


“Yn dyfeisio eu cynllwynion 


Oll o'u calon—dyna'u bryd, 
Cadw'r gwan dan faich trwm beunydd, 
Hyn sydd g'wilydd gormes wyr > 


_ Pan yw frais yn lletbu'r gweithiwr, 


Daliwn oll mewn Undeb gwir. 


Rhaid aredig er hau hadau, 
Medi, casglu, dyrnu'r yd— 
Dwyn i'r felin er ei falu, 
Pobi'r bara raid o hyd; 
Er ymgeledd a chynaliaeth 
Diwahaniaeth pawb drwy'r byd ; 
Rhaid llefaru ngwyneb cyfoeth 
Diwerth yw heb Lafur drud. 


Atoch chwi sy'n, pleidio gormes, 
Llatur yn apelio sydd 

Am ystyriaeth dwys eich calon, 
Gwir wertì llafur nos a dydd ; 

Uchel brisoedd pob rhyw farchnad— 
Bwyd a dillad, O! ble cawn ? 

Pan y'ch chwi a'ch aur yn filoedd, . 
A'ch holl gelloedd bwyd yn llawn. 


CYDGAN. 
Holl gydweithwyr, drwy'r Deheudir, 
S'yn Undebwyr, gwir digoll, 
Byddwn ffyddlon i'n:swyddogion 
Cywir galon, un ac oll... LLEW DYFED. 

